Amber Grid

Amber Grid – Lietuvos dujotiekių operatorius.

Veikla 
Valdo gamtinių dujų perdavimą aukšto slėgio dujotiekiais bei infrastruktūros (>2100 km dujotiekių) tinklą ir 2 dujų kompresorių stotis.

 Įgyvendino Lietuvos–Lenkijos dujotiekį, sujungusį Lenkijos/Lietuvos ir Baltijos šalių bei Suomijos dujotiekius su ES.
 Siekiant dujų sektoriaus dekarbonizacijos tikslų, ieško naujų sprendimų bei siekia pritaikyti dujų perdavimo sistemą žaliųjų dujų, įskaitant vandenilį, transportavimui.
 Administruoja iš atsinaujinančių energijos išteklių (AEI) pagamintų dujų, nacionalinį kilmės garantijų registrą.

Istorija 
2013 m. birželio 11 d. įkurta AB „Lietuvos dujos“ visuotinio akcininkų susirinkimo sprendimu. Vykdant reikalavimus atskirti gamtinių dujų perdavimo veiklą, patvirtintos AB „Lietuvos dujos“ atskyrimo sąlygos ir nuspręsta nuo tęsiančios veiklą AB „Lietuvos dujos“ atskirti gamtinių dujų perdavimo veiklą su šiai veiklai priskirtu turtu, teisėmis bei pareigomis.

2013 m. birželio 25 d. LR juridinių asmenų registre įregistruota AB „Amber Grid“.

Bendrovė yra Europos dujų perdavimo sistemos operatorių tinklo (ENTSO-G) narė.

Valdyba 
 Algirdas Juozaponis, valdybos pirmininkas, UAB „EPSO-G“ finansų direktorius
 Renata Damanskytė-Rekašienė, valdybos narė, UAB „EPSO-G" teisės ir korporatyvinio valdymo direktorė
 Sigitas Žutautas, nepriklausomas valdybos narys, UAB „Būsto paskolų draudimas“ direktorius 
 Ignas Degutis, nepriklausomas valdybos narys, RB Rail SA (Rail Baltica) finansų direktorius, valdybos narys

Šaltiniai 

Lietuvos gamtinių dujų įmonės